અમદાવાદ: ગઈકાલે પડેલા ભારે વરસાદ બાદ શહેરમાં ભૂવા પડવાનો તેમજ જમીન બેસી જવાનો સિલસિલો હજુય યથાવત છે. આજે ગોમતીપુરમાં મેટ્રો ટ્રેનના રુટ પર જમીન બેસી ગયાની ઘટના બની છે. ઘટનાની ગંભીરતાને જોતા અહીં આવેલા 20 મકાનો ખાલી કરાવવામાં આવ્યા છે. મેટ્રો ટ્રેનની કામગીરી સાથે સંકળાયેલા ઉચ્ચ અધિકારી પણ ઘટનાસ્થળે પહોંચી ગયા છે. મહત્વનું છે કે, જીવરાજપાર્કમાં પણ મેટ્રો સ્ટેશન નજીક જ તાજેતરમાં મહાકાય ભૂવો પડ્યો હતો.